એનઆરજી ડેસ્કઃ ભૂજના સ્વામિનારાયણ મંદિરમાં પૂજારીથી લઇ 65 કરોડ ડોલરનો બિઝનેસ ઉભો કરનાર ગુજરાતી બિઝનેસમેન નરેન્દ્ર રાવલ આફ્રિકામાં અનેક લોકો માટે ગુરૂ સમાન છે. નરેન્દ્ર રાવલ કેન્યાના પ્રેસિડન્ટ્સ અને સમાજના અન્ય જાણીતા લોકો માટે હસ્તરેખા અને જ્યોતિષના નિષ્ણાત તરીકે કામ કરે છે. નરેન્દ્ર રાવલ મૂળ ગુજરાતના સુરેન્દ્રનગર જિલ્લાના હળવદ તાલુકાના માથક ગામના રહેવાસી છે. આજે 4400 કરોડની નેટવર્થ ધરાવતા નરેન્દ્ર રાવલની સામાજિક ક્ષેત્રે કામગીરી પણ બિરદાવવા લાયક છે.